TAE เซ็น MOU “บ.กำแพงเพชร ไบโอ เอทานอล” ตั้งโรงงานผลิตเอทานอล
TAE เซ็น MOU "บ.กำแพงเพชร ไบโอ เอทานอล" เพื่อศึกษาตั้งโรงงานผลิตเอทานอล ซึ่งมีกำลังการผลิตขนาด 2 แสนลิตร/วัน
18 ธ.ค. 2558

บริษัท ไทย อะโกร เอ็นเนอร์ยี่ จำกัด (มหาชน) หรือ TAE ผู้ผลิตและจำหน่ายเอทานอลสำหรับใช้เป็นเชื้อเพลิง ระบุว่า ในวันที่ 23 ธ.ค.บริษัทจะลงนามบันทึกความเข้าใจข้อตกลงความร่วมมือ (MOU) กับบริษัท กำแพงเพชร ไบโอ เอทานอล จำกัด ผู้ได้รับใบอนุญาตประกอบกิจการโรงงาน(รง.4) ผลิตเอทานอล ซึ่งเป็นบริษัทย่อยของกลุ่มบริษัท แสงฟ้า กรุ๊ป  ผู้นำในการประกอบธุรกิจอุตสาหกรรมการเกษตร อาทิ อุตสาหกรรมโรงสีข้าว ลานมันสำปะหลัง ปัจจุบันมีทุนจดทะเบียนรวมประมาณ 1,200 ล้านบาท เพื่อร่วมศึกษาการลงทุนในโครงการก่อสร้างโรงงานผลิตเอทานอลที่จังหวัดกำแพงเพชรโดยมีกำลังผลิต 200,000 ลิตรต่อวัน